Amb la inauguració del recinte firal comencen les festes patronals del Port de Sagunt
05 d’agost 2016

​

L'alcalde de Sagunt, Quico Fernández, va inaugurar ahir el recinte firal de les festes patronals del Port de Sagunt. Cap a les 21.00 hores d'ahir, va tallar la cinta acompanyat de la delegada de Festes, María Giménez, representants dels grups municipals, les falleres majors i els representants de la Federació de Penyes del Port Sagunt. Amb el posterior tro d’avís de les 24.00 hores, van començar les festes oficialment.

![](/media/v0odtowk/cintacuerpo.jpg)  
  

L'acte precedia la concentració de penyes i la cercavila que va comptar amb un correfoc fins a les portes de la tinència de l'alcaldia, on es va disparar el tro d’avís. No va faltar la música, doncs les xarangues i els _Green-Gos batucada_ van amenitzar el recorregut.

![](/media/ef5blr44/representantespenas.jpg)  
  

Aquesta nit, el recinte firal acollirà un concert de pop-rock dels grups locals _Fitoband_ i _Bendita locura_, el començament del qual està previst per a les 23.00 hores, una hora abans de l'inici dels bous de la ramaderia Granchel i Benet. Per a demà a la mateixa hora, en canvi, el heavy cobrarà protagonisme amb _Parcas_, _Inflexión_ i _Metal bikini_, tres grups que precediran la nit taurina amb la ramaderia Benavent.

![](/media/cp1lwgh3/mariaypablo.jpg)  
  

Diumenge estarà dedicat als més joves, amb una _xopà_ infantil a les 18.00 hores en la Plaça del Sol, jocs de taula, activitats infantils i, cap a les 20.00 hores, un berenar per a xiquets, tot açò al recinte firal.

*   [](http://www.facebook.com/sharer.php?u=https://aytosagunto.es/va/actualitat/amb-la-inauguracio-del-recinte-firal-comencen-les-festes-patronals-del-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/amb-la-inauguracio-del-recinte-firal-comencen-les-festes-patronals-del-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/amb-la-inauguracio-del-recinte-firal-comencen-les-festes-patronals-del-port-de-sagunt/ "Linked In")
*   [](mailto:?body=https://aytosagunto.es/va/actualitat/amb-la-inauguracio-del-recinte-firal-comencen-les-festes-patronals-del-port-de-sagunt/)